section_heading: Kantabrijski ratovi i kraj osvajanja
paragraph_text: Tijekom vladavine prvog rimskog cara Oktavijana Augusta (27. pr. Kr. - 19. n.e.) Rim je bio primoran voditi surovu borbu protiv kantabrijskih i asturskih plemena, ratničkih naroda u Hispaniji koji su se uporno opirali rimskoj okupaciji, i koji su se nalazili na sjeveru današnje Španjolske, manje više na teritorijima današnjih autonomnih pokrajina Kantabrije, Asturije i provincija Leona, Orense i Lugo. Sam car je osobno sudjelovao u ovom ratu koji je trajao deset godina (29. pr. Kr. - 19. pr. Kr.). Njegov vodeći vojskovođa, Agripa, priveo je neprijateljstva kraju nakon krvave bitke u kojoj su poginuli gotovo svi Kantabri sposobni nositi oružje. Sam je Rim vodio surovu politiku prema ovim plemenima koja je na kraju dovela do gašenja predromanske kulture na Iberskom poluotoku.